**РЕГИСТРАЦИИ И БАНКРУТИ НА ПРАВНИ ЕДИНИЦИ ПРЕЗ ВТОРОТО ТРИМЕСЕЧИЕ НА 2024 ГОДИНА**

През второто тримесечие на 2024 г. новорегистрираните правни единици в страната са 11 328, а влезлите в процедура по несъстоятелност/фалит, в това число и обявените в несъстоятелност - 1 005. В сравнение със същото тримесечие на 2023 г. общият брой на новорегистрираните се увеличава с 2.7%, а този на банкрутиралите - с 2.1%.

**Фиг. 1. Брой регистрации и банкрути на правни единици през второто тримесечие на 2023 и 2024 година**

**Фиг. 2. Брой регистрации и банкрути на правни единици през второ тримесечие в периода 2020 - 2024 година**

В сравнение с първото тримесечие на 2024 г. новорегистрираните правни единици намаляват със 7.4%, докато влезлите в процедура по несъстоятелност/фалит, в това число и обявените в несъстоятелност се увеличават с 1.3%.

**Фиг. 3. Брой регистрации и банкрути на правни единици през първото и второто тримесечие на 2024 година**

**Разпределение на новорегистрираните и обявилите банкрут правни единици по сектори**

От всички новорегистрирани фирми през второто тримесечие на 2024 г. най-много са в сектор G „Търговия; ремонт на автомобили и мотоциклети“ - 88.6%. При обявените в несъстоятелност отново най-голям брой попадат в сектор G „Търговия; ремонт на автомобили и мотоциклети“ - 77.8%.

**1. Брой новорегистрирани и обявилите банкрут правни единици през четвъртото тримесечие на 2023 г. по икономически сектори**

|  |  |  |  |
| --- | --- | --- | --- |
| **Икономически сектор** | **Новорегистрирани** | **Обявили банкрут** | **Описание** |
| Промишленост | 95 | 48 | B, C, D, E |
| Строителство | 192 | 32 | F41, F42, F43 |
| Търговия на едро и дребно; ремонт на автомобили и мотоциклети | 10039 | 782 | G45, G46, G47 |
| Транспорт и съхранение | 107 | 16 | H49, H50, H51, H52, H53 |
| Хотелиерство и ресторантьорство | 130 | 11 | I55, I56 |
| Информация и комуникация | 117 | 9 | J58, J59, J60, J61, J62, J63 |
| Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности | 418 | 92 | K, L, M, N |
| Образование; хуманно здравеопазване и социални дейности | 230 | 15 | P, Q, R, S95, S96 |

**Методологични бележки**

Тримесечната бизнес демография на регистрациите и банкрутите на правните (юридически) единици е свързана с определени демографски събития - дата на създаване на юридическото лице, дата на обявяване в производство по несъстоятелност, дата на обявяване в несъстоятелност и дата на обявяване в ликвидация. Данните са представени в абсолютни стойности по избрани раздели на Класификацията на икономическите дейности (КИД - 2008)[[1]](#footnote-1) съгласно изискванията на Регламент № 2019/2152 на ЕП и на Съвета от 27 ноември 2019 г. за европейската бизнес статистика.

Правна единица е юридическо лице на публичното или частното право. Това юридическо лице може да бъде:

* **Юридическо лице, чието съществуване е признато от законa независимо от лица**та или институциите, които го притежават или са членове;
* **Физическо лице, което като независимо лице упражнява стопанска дейност.** За да съществува, трябва да е регистрирано по закон пред компетентните административни органи (Търговски регистър и регистър на юридическите лица с нестопанска цел, Регистър Булстат и други) (виж фиг. 5).

1. <https://www.nsi.bg/sites/default/files/files/publications/KID-2008.pdf>. [↑](#footnote-ref-1)